31992R3714
L 378/23
JURNALUL OFÍCIAL AL UNIUNII EUROPENE
REGULAMENTUL (CEE) NR. 3714/92 AL COMISIEI
din 22 decembrie 1992
de modificare a anumitor regulamente privind organizarea comună a piețelor în sectorul cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizate pentru produsele agricole (1), modificat ultima dată de Regulamentul (CEE) nr. 3208/89 (2), în special articolul 2 alineatul (1),
având în vedere Regulamentul (CEE) nr. 2777/75 al Consiliului din 29 octombrie 1975 de organizare comună a piețelor în sectorul cărnii de pasăre (3), modificat ultima dată de Regulamentul (CEE) nr. 1235/89 (4), în special articolul 5 alineatul (3) și articolul 9 alineatul (3),
având în vedere Regulamentul (CEE) nr. 3763/91 al Consiliului din 16 decembrie 1991 de stabilire a măsurilor specifice privind anumite produse agricole în favoarea departamentelor franceze de peste mări (5), în special articolul 4 alineatul (5),
având în vedere Regulamentul (CEE) nr. 1600/92 al Consiliului din 15 iunie 1992 privind măsurile specifice referitoare la anumite produse agricole în favoarea Insulelor Azore și Madeira (6), în special articolul 10,
având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice referitoare la anumite produse agricole în favoarea Insulelor Canare (7), în special articolul 4 alineatul (4),
întrucât Regulamentul (CEE) nr. 2505/92 al Comisiei din 14 iulie 1992 de modificare a anexelor I și II la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (8) prevede o subdiviziune pentru cocoși și găini vii a căror greutate nu depășește 185 grame, care intră sub incidența codului NC 0105 11, și pentru foie gras proaspăt sau refrigerat, care intră sub incidența codului NC 0207 31 cu efect de la 1 ianuarie 1993;
întrucât măsurile prevăzute de prezentul regulament sunt conforme cu avizul Comitetului de gestionare a ouălor și cărnii de pasăre,
ADOPTĂ PREZENTUL REGULAMENT:
Articolul 1
(1) În anexa la Regulamentul (CEE) nr. 572/73 al Comisiei din 26 februarie 1973 de stabilire a listei produselor din sectoarele ouălor și cărnii de pasăre care beneficiază de regimul de stabilire în avans a restituirilor la export (9), codul NC 0105 11 00 se înlocuiește cu codul NC 0105 11.
(2) La articolul 1 alineatul (1) și articolul 5 alineatul (2) din Regulamentul (CEE) nr. 2777/75, codul NC 0207 31 00 se înlocuiește cu codul NC 0207 31.
(3) La anexele I și II la Regulamentul (CEE) nr. 2778/75 al Consiliului din 29 octombrie 1975 de stabilire a normelor pentru calcularea taxei și a prețului-ecluză care se aplică în sectorul cărnii de pasăre (10), codul NC 0105 11 00 se înlocuiește cu codul NC 0105 11.
(4) La anexa la Regulamentul (CEE) nr. 3011/79 al Comisiei din 20 decembrie 1979 de stabilire a coeficienților pentru calcularea taxelor pentru produsele derivate în sectorul cărnii de pasăre și de abrogare a Regulamentului nr.199/67/CEE (11), codul NC 0207 31 00 se înlocuiește cu codul NC 0207 31.
(5) Codul NC ex 0105 11 00 se înlocuiește cu codul NC ex 0105 11:
-
la articolul 4 alineatul (1) litera (f) din Regulamentul (CEE) nr. 3763/91,
-
la articolul 4 alineatul (1) litera (d) din Regulamentul (CEE) nr. 1600/92 și din Regulamentul (CEE) nr. 1601/92,
-
la anexa la Regulamentul (CEE) nr. 1726/92 al Comisiei din 30 iunie 1992 de stabilire a normelor de aplicare a regimului specific pentru aprovizionarea Insulelor Azore și Madeira cu produse din sectoarele ouălor și cărnii de pasăre (12),
-
la anexa III la Regulamentul (CEE) nr. 1729/92 al Comisiei din 30 iunie 1992 de stabilire a normelor de aplicare a regimului specific pentru aprovizionarea Insulelor Canare cu produse din sectoarele ouălor și cărnii de pasăre (13),
-
la anexa la Regulamentul (CEE) nr. 2826/92 al Comisiei din 29 septembrie 1992 de stabilire a normelor de aplicare a regimului specific pentru aprovizionarea departamentelor franceze de peste mări cu produse din sectoarele ouălor și cărnii de pasăre (14).
Articolul 2
Prezentul regulament intră în vigoare la 1 ianuarie 1993.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1992.